Lolland-Falsters Stifts-Tidende, 1844-03-11
Jndenlandske Efterretninger. Efterstaaende Artikel, som er indsendt til Hemp. Av., undlade vi ikke efter Opfordring ogsaa at optage i dette Blad. Paa en Tid, da saa mange vandre sig trætte i Reflectionens og Jroniens Labyrinther, da man ei sjeldent hører den Klage, at Ordet, som det almindeligen forkyndes i vore Kirker, ei skjænker Tilfredsstillelse, tør man vist forvente, at ethvert Arbeide, som lover at afhjælpe den følte Trang, at tilbyde den ledende Traad, at det vil finde en skjønsom Modtagelse i den christelige Menighed. Vi henvende derfor den almindelige Opmærksomhed paa en Bog, Professor Clausen nylig har udgivet: Udvikling af de christelige Hovedlærdomme. Til Grund for samme ligge de Foredrag, den høiærværdige Forfatter holdt over samme Gjenstand i Aarene 1841 og 1843 for en talrig Kreds af begge Kjøn. Den Trang, han, som Lærer i den theologiske Videnskab, har følt til at knytte en Forbindelse med Menigheden, til at føre Videnskabens Resultater ind i det større, modnere Liv, den har oftere bragt ham til at udvide Foredraget over religiøse Gjenstande til en større Kreds end den, der nærmest er ham anviist, naar han i denne Virksomhed har fundet sit Livs bedste og rigeste Timer, da er det kun fordi der har været en Trang hos Tilhørerne, som har svaret til den, han følte hos sig selv, fordi han ved sine Foredrag har skiænket hiin Trang Tilfredsstillelse. Og paa en Tid, som den nærværende, da skarpe og skærende Modsætninger angaaende kirkelige og religiøse Gjenstande, møde hinanden, ei ved Punkter af ringere Jnteresse, men ved selve Grundlaget for al Religion, ved Middelpunktet for den christelige Tro, da Striden ei føres som i ældre Dage imellem og for de Lærde, men i Menighedens Paasyn – anseer han det nødvendigt, at Lærerne i Kirken ei fortrøste sig til den anordnede Virksomhed, som under sædvanlige Forhold kan være nogenlunde tilstrækkelig, men at de bør søge Grændsen udvidet for en aandelig Virken i Christendommens Tjeneste. Ved sin Udvikling af de christelige Hovedlærdomme har han derfor havt til Hensigt, at komme dem imøde, som, uden theologisk Dannelse, men med alvorlig christelig Sands, føle Trang til en Erkjendelse af Troens Jndhold og Grund ved Eftertænkningens og Prøvelsens Vei, at veilede til en Orientering i den store Mangfoldighed af Meninger, ved at lade de aandelige Hovedretninger, i hvilke den hele Mangfoldighed samler sig, træde frem i muligste Klarhed, og at føre al Undersøgelse tilbage til de store Grundpunkter i den religiøse Bevidsthed, for saaledes at give Troen den fastere og bredere Grundvold, hvortil den trænger i Anfægtningens Tid. Saavidt Forfatteren. Naar vi nu varmt anbefale dette hans sidste Arbeide, da er det ei fordi vi mene, at det vil ganske tilfredsstille Alle det venter end ikke Forfatteren – men vel mene vi, at det har en stor Betydning at see Mænd, som Prof. Clausen, eller Biskop Mynster, at gjøre Rede for deres Tro. De ere udmærkede, særligt begavede Lærere i den christelige Kirke. Hvad der kan tilfredsstille saa store Aander, det maa have Fylde og Dybde; den Tro, der har opholdt og baaret dem paa deres lange, betydningsfulde Løbebane, der hos dem har frembragt saa skjønne Frugter – den kan ei være bygget paa nogen svag eller løs Grundvold; det hedder jo dog af deres Frugter skulle J kjende dem; men vi mene, at den Tro, der boer i hine Mænd, har givet sig Vidnesbyrd, der ere kraftige og levende. Naar derfor saadanne Kirkens Lærere, tale udaf en fast, en prøvet Troe, udaf et langt, christeligt Livs Erfaring, da fortjene de visselig, at man hører dem med Opmærksomhed; og det er vor Overbeviisning, at denne ei vil blive skuffet ved ovennævnte Bog, som vi her anbefale, at Mange der ville finde en sand, varig Nydelse, ville finde deres christelige Tro opklaret, renset og befæstet, naar de med alvorligt, sandhedskjærligt Sind gjennemlæse den, og var det end med Anstrængelse, at man skulde tilegne sig dens Jndhold – hvo vil ei gjerne underkaste sig denne her, hvor det gjælder det Høieste og Vigtigste for Mennesket, For at bidrage sit til at løse Tidens Spørgsmaal, til at udfylde dens Trang, derfor har Forfatteren udarbeidet og udgivet denne Bog: vi ansee den for et betydeligt Bidrag, for et værdifuldt Jndlæg i den Sag, der angaaer hver den, som kalder sig Christen. Vi ønske derfor, at den maa blive almindelig modtaget og flittigen benyttet, at den maa bane sig Vei indi det christelige Familieliv, at saa mange Læge og Lærde som klage over utilfredsstillet Trang, som vel søge, men ei kunne finde, at de ville prøve om ei dette Ord kan stille deres Længsel. Vi mene imidlertid, at de maae holde inde med deres Klage, indtil de have anstillet ogsaa denne Prøve; thi ligger det dem ret paa Hjertet, at forskaffe sig Klarhed og Fasthed i deres christelige Overbeviisning, da tør de visselig heller ikke, naar der tilbydes dem Veiledning af en øvet, en sikker Haand, skyde denne til Side, eller vise den fra sig, gjøre de dette, da vidne de kun mod sig selv.